ᱯᱩᱥᱠᱚᱨ ᱥᱤᱝ ᱫᱷᱟᱢᱤ

ᱯᱩᱥᱠᱚᱨ ᱥᱤᱝ ᱫᱷᱟᱢᱤ (ᱡᱟᱱᱟᱢ ᱑᱖ ᱥᱮᱯᱴᱮᱢᱵᱚᱨ ᱑᱙᱗᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱨᱟᱹᱥᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱒᱐᱒᱑ ᱥᱟᱞ ᱠᱷᱚᱱ ᱩᱛᱛᱚᱨᱟᱠᱷᱚᱸᱰ ᱨᱤᱱᱤᱡ ᱑᱐ ᱟᱹᱱᱤᱡ ᱟᱨ ᱱᱤᱛᱚᱜ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ ᱾ ᱩᱱᱤᱫᱚ ᱒᱐᱒᱒ ᱥᱟᱞ ᱠᱷᱚᱱ ᱩᱛᱛᱚᱨᱟᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱮ ᱯᱚᱢᱯᱟᱣᱚᱛ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱟᱨ ᱱᱚᱣᱟ ᱞᱟᱦᱟ ᱒᱐᱑᱒ ᱠᱷᱚᱱ ᱒᱐᱒᱒ ᱥᱟᱞ ᱫᱷᱟᱹᱨᱤᱡ ᱠᱷᱟᱛᱤᱢᱟ ᱠᱷᱚᱱ ᱮ ᱩᱫᱩᱜ ᱥᱚᱫᱚᱨ ᱞᱮᱫᱟ ᱾ ᱒᱐᱒᱒ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱩᱱᱤ ᱟᱡᱟᱜ ᱢᱟᱹᱪᱤ ᱮ ᱦᱟᱨᱟᱣ ᱮᱱᱟ ᱢᱮᱱᱠᱷᱟᱱ ᱵᱤᱡᱮᱯᱤ ᱮᱢ.ᱮᱞ.ᱮ ᱠᱚ ᱫᱟᱨᱟᱭ ᱛᱮ ᱩᱱᱤ ᱫᱚ ᱫᱚᱥᱟᱨ ᱞᱮᱠᱟᱛᱮ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱᱟᱭ ᱾ ᱩᱱᱤᱫᱚ ᱯᱚᱱᱚᱛ ᱨᱤᱱᱤᱡ ᱢᱤᱫᱴᱟᱹᱝ ᱥᱩᱢᱩᱝ ᱥᱤᱨᱟᱹ ᱢᱚᱱᱛᱨᱤ ᱡᱟᱦᱟᱸᱭ ᱫᱚ ᱯᱚᱱᱚᱛ ᱵᱮᱱᱟᱣ ᱛᱟᱭᱚᱢ ᱫᱚᱥᱟᱨ ᱚᱠᱛᱚ ᱞᱟᱹᱜᱤᱫ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱵᱟᱦᱟᱞ ᱞᱮᱱᱟ ᱾

ᱱᱤᱡᱮᱨᱟᱜ ᱡᱤᱭᱚᱱ ᱟᱨ ᱠᱟᱹᱢᱤ
ᱯᱩᱥᱠᱚᱨ ᱥᱤᱝ ᱫᱷᱟᱢᱤ ᱟᱜ ᱡᱟᱱᱟᱢ ᱫᱚ ᱯᱤᱛᱷᱚᱨᱜᱟᱲ ᱦᱚᱱᱚᱛ ᱨᱮᱱᱟᱜ ᱴᱩᱸᱰᱤ ᱟᱹᱛᱩ ᱨᱮ ᱢᱤᱫ ᱠᱩᱢᱟᱶᱱᱤ ᱦᱤᱱᱫᱩ ᱨᱟᱡᱽᱯᱩᱛ ᱜᱷᱟᱨᱚᱸᱡᱽ ᱨᱮᱭ ᱦᱩᱭ ᱞᱮᱱ ᱛᱟᱦᱮᱸᱫ ᱾ https://www.deccanherald.com/opinion/second-edit/uttarakhand-4-months-3-chief-ministers-1004928.html ᱟᱡᱟᱜ ᱡᱟᱱᱟᱢ ᱟᱹᱛᱩ ᱫᱚ ᱛᱟᱭ ᱦᱚᱨᱠᱷᱳᱞᱟ, ᱯᱤᱛᱷᱚᱨᱜᱟᱲ ᱠᱟᱱᱟ ᱾ ᱟᱡ ᱨᱤᱱ ᱜᱷᱟᱨᱚᱸᱡᱽ ᱫᱚ ᱴᱩᱸᱰᱤ ᱟᱹᱛᱩ ᱠᱚ ᱪᱟᱞᱟᱣ ᱮᱱᱟ ᱡᱟᱦᱟᱸ ᱩᱱᱤᱫᱚ ᱕ ᱪᱟᱱᱚᱪ ᱫᱷᱟᱹᱨᱤᱡ ᱮ ᱯᱟᱲᱦᱟᱣ ᱠᱮᱜᱼᱟᱭ, ᱚᱱᱟ ᱛᱟᱭᱚᱢ ᱩᱱᱤᱫᱚ ᱱᱚᱜᱽᱞᱟ ᱛᱚᱨᱟᱭ ᱵᱷᱚᱵᱟᱨ, ᱠᱷᱟᱛᱤᱢᱟ ᱪᱟᱪᱞᱟᱣ ᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱟᱨᱢᱤ ᱛᱟᱦᱮᱸ ᱠᱟᱱᱟᱭ ᱟᱨ ᱥᱩᱵᱮᱫᱟᱨ ᱯᱚᱫᱽ ᱠᱷᱚᱱ ᱨᱮᱴᱤᱨᱮᱰ ᱦᱩᱭ ᱞᱮᱱ ᱛᱟᱦᱮᱸᱫ ᱾

ᱩᱱᱤᱫᱚ ᱞᱚᱠᱷᱱᱚᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱟᱹᱱᱢᱤ ᱫᱩᱨᱤᱵᱽ ᱪᱟᱞᱟᱣ ᱵᱮᱱᱟᱣ ᱟᱨ ᱠᱟᱹᱨᱜᱟᱲ ᱡᱚᱯᱚᱲᱟᱣ ᱨᱮ ᱜᱨᱮᱡᱩᱮᱴᱮᱰ ᱠᱮᱜᱼᱟᱭ ᱟᱨ ᱞᱚᱠᱷᱱᱚᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱞ.ᱮᱞ.ᱵᱤ. ᱨᱮᱱᱟᱜ ᱮ ᱯᱟᱲᱦᱟᱣ ᱠᱮᱜᱼᱟᱭ ᱾ ᱩᱱᱤᱫᱚ   ᱵᱷᱚᱜᱚᱛ ᱥᱤᱝ ᱠᱳᱥᱭᱟᱨᱤ ᱨᱮᱱᱟᱜ ᱥᱚᱦᱚᱫᱤᱭᱟᱹ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱟᱠᱟᱫᱟᱭ, ᱡᱟᱦᱟᱸ ᱚᱠᱛᱚ ᱠᱳᱥᱭᱟᱨᱤ ᱫᱚ ᱒᱐᱐᱑ ᱥᱟᱞ ᱨᱮ ᱩᱛᱛᱚᱨᱟᱠᱷᱚᱸᱰ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾

ᱨᱟᱡᱽᱟᱹᱨᱤ ᱠᱟᱹᱢᱤ
ᱫᱷᱟᱢᱤ ᱫᱚ ᱟᱡᱟᱜ ᱨᱟᱡᱽᱟᱹᱨᱤ ᱠᱟᱹᱢᱤ ᱫᱚ ᱮᱛᱮᱦᱚᱵ ᱑᱙᱙᱐ ᱥᱟᱞ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱯᱟᱹᱴᱷᱩᱣᱟᱹ ᱪᱟᱸᱜᱟ ᱟᱠᱷᱤᱞ ᱵᱷᱟᱨᱚᱛᱤᱭᱚ ᱵᱤᱫᱽᱭᱟᱨᱛᱷᱤ ᱯᱚᱨᱤᱥᱚᱫᱽ ᱠᱷᱚᱱ ᱮ ᱪᱮᱠᱟ ᱞᱮᱫ ᱛᱟᱦᱮᱸᱫ ᱾ ᱯᱩᱥᱠᱚᱨ ᱥᱤᱝ ᱫᱷᱟᱢᱤ ᱫᱚ ᱢᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱵᱷᱚᱜᱚᱛ ᱥᱤᱝ ᱠᱳᱥᱭᱟᱨᱤ ᱟᱜ ᱨᱟᱡᱽᱟᱹᱨᱤ ᱥᱚᱦᱚᱬᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱒᱐᱐᱘ ᱥᱟᱞ ᱫᱷᱟᱹᱨᱤᱡ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱭᱩᱵᱟ ᱢᱚᱨᱪᱟ ᱨᱤᱱᱤᱡ ᱯᱚᱱᱚᱛ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱟᱭ ᱾

᱒᱐᱒᱑ ᱨᱮ ᱥᱤᱨᱟᱹ ᱢᱚᱱᱛᱨᱤ
ᱛᱤᱨᱚᱛᱷ ᱥᱤᱝ ᱨᱟᱣᱚᱛ ᱮ ᱨᱤᱡᱮᱱ ᱠᱟᱛᱮ ᱛᱟᱭᱚᱢ ᱓ ᱡᱩᱞᱟᱭ ᱒᱐᱒᱑ ᱫᱚ ᱩᱱᱤᱫᱚ ᱩᱛᱛᱚᱨᱟᱠᱷᱚᱸᱰ ᱨᱤᱱᱤᱡ ᱑᱐ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱤᱭᱟᱹ ᱦᱟᱛᱟᱣ ᱠᱮᱜᱼᱟᱭ ᱟᱨ ᱔ ᱡᱩᱞᱟᱭ ᱒᱐᱒᱑ ᱨᱮ ᱚᱯᱷᱤᱥ ᱮ ᱦᱟᱛᱟᱣ ᱠᱮᱜᱼᱟᱭ ᱾ ᱩᱱᱤᱫᱚ ᱔᱕ ᱵᱚᱪᱷᱚᱨ ᱩᱢᱮᱨ ᱨᱮ ᱩᱛᱛᱚᱨᱟᱠᱷᱚᱸᱰ ᱨᱤᱱᱤᱡ ᱟᱹᱰᱤ ᱠᱚᱢ ᱩᱢᱮᱨᱤᱡ ᱥᱤᱨᱟᱹ ᱢᱚᱱᱛᱨᱤ ᱵᱮᱱᱟᱣ ᱮᱱᱟᱭ ᱾

ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ, ᱒᱐᱒᱒
ᱱᱤᱛᱚᱜᱤᱡ ᱥᱤᱨᱟᱹ ᱢᱚᱱᱛᱨᱤ ᱟᱨ ᱥᱤ.ᱮᱢ. ᱨᱩᱯ, ᱯᱩᱥᱠᱚᱨ ᱥᱤᱝ ᱫᱷᱟᱢᱤ ᱫᱚ ᱩᱛᱛᱚᱨᱟᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱠᱷᱟᱛᱤᱢᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱠᱚᱝᱜᱽᱨᱮᱥ ᱠᱟᱱᱰᱤᱰᱮᱴ ᱵᱷᱩᱣᱚᱱ ᱪᱚᱸᱫᱽᱨᱚ ᱠᱟᱯᱲᱤ ᱵᱤᱨᱩᱫᱷ ᱨᱮ ᱒᱐᱒᱒ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱮ ᱦᱟᱨᱟᱣ ᱮᱱᱟᱭ ᱾ ᱒᱑ ᱢᱟᱨᱪ ᱒᱐᱒᱒ ᱨᱮ ᱩᱱᱤ ᱫᱚ ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱥᱤᱨᱟᱹ ᱢᱚᱱᱛᱨᱤ ᱯᱚᱫᱽ ᱞᱟᱹᱜᱤᱫ ᱛᱮ ᱟᱨᱦᱚᱸ ᱞᱟᱹᱲᱦᱟᱹᱭ ᱮᱱᱟᱭ ᱾ ᱓ ᱡᱩᱱ ᱒᱐᱒᱒ ᱨᱮ ᱩᱱᱤᱫᱚ ᱯᱚᱢᱯᱟᱣᱚᱛ ᱵᱤᱫᱷᱟᱱᱥᱚᱵᱷᱟ ᱡᱚᱜᱚ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱮᱱᱟᱭ, ᱡᱟᱦᱟᱸ ᱫᱚ ᱢᱮᱱᱟᱭ ᱠᱟᱭᱞᱟᱥ ᱪᱚᱸᱫᱽᱨᱚ ᱜᱚᱦᱛᱳᱨᱤ ᱟᱜ ᱨᱤᱡᱮᱱᱥᱚᱱ ᱦᱚᱛᱮᱛᱮ ᱫᱟᱣ ᱧᱟᱢ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱩᱫᱷᱚᱢ  ᱥᱤᱝ ᱱᱚᱜᱚᱨ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱩᱛᱛᱚᱨᱟᱠᱷᱚᱸᱰ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱛᱷᱚᱠ:ᱩᱛᱛᱚᱨᱟᱠᱷᱚᱸᱰ ᱨᱤᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱑᱙᱗᱕ ᱨᱮ ᱡᱟᱱᱟᱢ ᱠᱚ